Doorndraai Lodge - Resensies
Gemiddelde gradering van 40 resensies
Annamarie M - Jun 2019
Rus vir jou siel in die Waterberge.
Ons het wonderlike saam huis toe gebring! Baie dankie vir 'n heerlike naweek by jul pragtige Lodge. Adrie, baie dankie vir jou persoonlike aandag om ons verblyf nog lekkerder te maak. Die mense wat vir julle werk is vrolik, vriendelik en bedagsaam. Ons het ons verblyf voorwaar baie geniet! Mag dit goed gaan met Doordraai Lodge en sy mense.
Hennie K - Jan 2019
Heerlike wegbreek in die bosveld, her vir seker rus vir die siel gekry.
Ons verblyf by Doorndraai was kort, maar ek glo ons het die beste daarvan gemaak. Ons is baie vriendelik ontvang deur die Lodge bestuurder, Adrie, en sy het werklik uit haar pad gegaan om ons verblyf gemaklik en lekker te maak. Sy het ons selfs uitgehelp met 'n paar snytjies brood en tamaties vir die aand se braaibroodjies, aangesien daar niks te koop was in die nabye dorp, Rooiberg nie. Die kothuis waar ek en my vrou gebly het was volledig toegerus vir selfsorg, en was skoon en netjies. Die braaier was reeds gepak vir elke aand se braai, en die ...
Ons verblyf by Doorndraai was kort, maar ek glo ons het die beste daarvan gemaak. Ons is baie vriendelik ontvang deur die Lodge bestuurder, Adrie, en sy het werklik uit haar pad gegaan om ons verblyf gemaklik en lekker te maak. Sy het ons selfs uitgehelp met 'n paar snytjies brood en tamaties vir die aand se braaibroodjies, aangesien daar niks te koop was in die nabye dorp, Rooiberg nie. Die kothuis waar ek en my vrou gebly het was volledig toegerus vir selfsorg, en was skoon en netjies. Die braaier was reeds gepak vir elke aand se braai, en die rooster is daagliks skoongemaak. Ons kon nie by al die roetes uitkom vir ons kort verblyf nie, maar het dit steeds geniet. Dit sou wel behulpsaam gewees het as die paaie gemerk was, maar met die kaart wat verskaf was, het ons altyd geweet min of meer waar ons is, en die dikwelse onsekerheid oor waar presies ons is, het bygedra tot 'n heerlike ervaring. Daar is wel paaie wat nie baie gereeld voertuie sien nie, wat jou soms bietjie laat kopkrap in watter rigting jy moet ingaan, maar as jy mooi na die veld kyk is dit moontlik om te sien waar jy moet ry. Daar is 'n goeie verskeidenheid wild, en die diere is mooi en gesond. Uitsig vanaf die hoof lodge en omliggende uitkykpunte is asemrowend, en perfek vir 'n mooi fotoherinnering. Ek sal Doorndraai vir seker aanbeveel vir almal wat bietjie wil wegbreek uit die stad uit, en lief is vir die bosveld. Vir diegene met viertrek voertuie, hierdie lodge sal meer as genoegsame uitdagings en genot verskaf. Ons sal vir seker weer hier kom vertoef.
Frans se Terugvoer
Dankie vir jou resensie, ek hoop ons sien julle gou weer.
Mag julle 'n goeie 2019 ervaar.
Gerhardus G - Dec 2018
Sal weer daar gaan bly, baie gawe mense en alles was perfek.
Dankie Gerhard. Sal jou graag weer by ons wil ontvang, mooi bly.
Louis B - Aug 2018
Vrede en rus vir die siel!
Die perfekte naweekwegbreekplek, skoon en netjies en goed toegerus! Lieflike uitsig en pragtige dek met braai-area. Genoeg braaihout en ys! Braaihout klaar gepak en gereed om vuur te maak! Kan volkome ontspan en uitrus!
Baie dankie vir die goeie terugvoer, Louis! Dit was lekker om julle by ons te kon ontvang. Sien julle gou weer.
Dumezweni L - Apr 2018
Outstanding accommodation and views.
We had a great stay at Doorndraai Lodge. Great facilities and outstanding views. Adri was fantastic. The only suggestion is that they should consider a different access control method, like giving guests remote controls for the main gate or putting a security guard at the main gate.
We will look into your suggestion
Natasha B - Jan 2018
Pragtige en netjiese verblyf in die middel van die bos.
Ons 4 dae verblyf by Doorndraai was wonderlik. Die huis het slaapplek vir 8 gaste en was netjies en skoon met aankoms. Elke kamer het 'n waaier en aircon wat baie gerieflik was in die hartjie van Desember. Die kamers is groot genoeg en beddens gemaklik. Die stoep is lekker groot en ons kon lekker braai en gesellig verkeer. Wat teleurstellend was is die swembaddens. Vier klein Jacuzzi-grootte swembaddens wat al die eenhede moet deel. Telke male moes ons omdraai omdat daar iemand anders in die swembad was. Ons was vir 'n wildrit die dag voor Kersfees. ...
Ons 4 dae verblyf by Doorndraai was wonderlik. Die huis het slaapplek vir 8 gaste en was netjies en skoon met aankoms. Elke kamer het 'n waaier en aircon wat baie gerieflik was in die hartjie van Desember. Die kamers is groot genoeg en beddens gemaklik. Die stoep is lekker groot en ons kon lekker braai en gesellig verkeer. Wat teleurstellend was is die swembaddens. Vier klein Jacuzzi-grootte swembaddens wat al die eenhede moet deel. Telke male moes ons omdraai omdat daar iemand anders in die swembad was. Ons was vir 'n wildrit die dag voor Kersfees. Alhoewel April nie die dag veronderstel was om te werk nie het hy ons kom haal met die grootste glimlag. April was baie vriendelik en het ons baie geleer van die plantegroei en diere. Hy't die hele wildrit vir die kinders interressant gemaak en selfs met hulle gespeel. Ons het nie veel wild gesien nie, maar dit was sommer heerlik omdat April dit vir ons lekker gemaak het. Wat opvallend was is dat daar geen haardroër in die kamers was nie wat vir my snaaks was vir 'n 4 ster-lodge. Die lodge is wel pragtig. Ons het gaan stap en was verstom oor die boustyl, pragtige kerkie en hoe mooi alles uiteengesit is. Spesiale dank aan Adrie en Francois en Klaas wat elke oggend so mooi en vriendelik ons braai kom skoonmaak het.
Jenny D - Jan 2018
Die eenhede is baie netjies en skoon, baie goed uitgerus en privaat, hulle het aan alles gedink wat mens nodig het. Uitsig was pragtig en die swembad was naby aan ons en 'n perfekte plek om te ontspan. Sal vir seker teruggaan!
Dankie vir die goeie terugvoering.
Sien julle weer
Jodi H - Oct 2017
Dankie. Doorndraai was baie aangenaam, ons het dit baie geniet. Ons sal weer by Doorndraai kuier, ons sal net nie weer met 'n kar deur kom nie want die pad is baie sleg.
Baie dankie vir jou goeie resensie. Ons hoop ons sien julle gou weer.
Lukas F - Aug 2017
Baie rustig, netjies, ontspannend.
Het bietjie meer wild verwag om te sien, andersins was die lodge netjies, skoon en baie rustig. Lekker ontspannend, personeel baie vriendelik. Sal die definitief aanbeveel en weer besoek.
Baie dankie vir die goeie resensie, ons hoop ons sien julle gou weer.
Ranesh M - Mar 2017
I have been to several places in the Waterberg region but this has got to be one of the best as it has such a variety of landscapes. It was an enjoyable stay with great facilities.
Thank you for the great review, we hope to see you soon.
Lizette R - Mar 2017
Baie rustig en pragtig.
Ek het baie lekker gebly. Was lafenis vir my siel met die rustigheid van die bos om my. Die kothuis is uitstekend toegerus. Die stuk grondpad tot by die afdraai van die lodge is net sleg. Sal dit nie aanbeveel vir normale voertuie wat laag is nie.
Baie dankie Lizette, dit was heerlik om jou by ons te hê!
Pierre L - Dec 2016
What an amazing place. Thanks Adri and Louis for your hospitality and welcoming us. The place is beautiful and we couldn't have asked for a better getaway. Will definitely return with friends and family.
Thank you, Pierre, it was great having you with us.
Jason O - Oct 2016
'n Wonderlike, ontspanne en gemaklike naweek.
Die uitsig is pragtig. Die verblyf was fantasties. Baie rustig en vredevol. Goed ingerig met alles wat ons nodig gehad het, behalwe vir die seep in die badkamer/stort.
A wonderful, relaxing and comfortable weekend.
The view was beautiful. The accommodation was fantastic. Very peaceful and restful. Well stocked with everything we needed, except for soap in the bathroom/shower.
Thank you for your input, we will have a look at that
Rihan G - Oct 2016
Die ontvangs, organisasie en persoonlike aandag is uit die boonste rakke en die uitsigte en natuur is 'n voorreg om te beleef terwyl jy in 'n goed toegeruste huisie is. Ons sal beslis weer gaan en van hul groter huise saam met die familie gebruik maak.
Dankie Rihan, was lekker om julle by ons te hê.
Coenie S - Aug 2016
Baie, baie mooi netjiese, veilige blyplek! Ideaal vir 'n recharge!
Baie mooi, veilige blyplek met genoeg vir die kleingoed om te doen! Het dit baie geniet!
Hermien M - Aug 2016
Heerlik gebly, fietsgery en ontspan op die dek. `
Die huisies is baie goed ingerig vir somer (lekker koel dek en swembaddens) en winterverblyf (lekker kaggel) en die kombuis het als wat mens nodig het. Ons sou graag meer wild wou sien, maar het baie lekker gebly en fietsgery. Die diens was puik!
Bert I - Jul 2016
Skoon, netjies en stylvol.
Skoon netjies en stylvol gemeubileer. Baie privaat met net die natuur se stilte rondom jou. Goeie diens deur vriendelike personeel. Sal beslis weer gaan. Jammer vir die 6 km swak grondpad vanaf Rooiberg.
Alice P - Jun 2016
Luukse akkommodasie met fantastiese uitsig en stilte!
Die eenheid was super skoon! Hout vir die kaggel was reeds gepak met ons aankoms en net reg vir aansteek! 'n Pluspunt in die winter. Kombuis is goed ingerig met als wat nodig is. Lodge bestuurder, Adrie, is baie vriendelik en behulpsaam. Geen onnodige administrasie met aankoms nie! Ons kon direk na ons eenheid gaan. Doorndraai Lodge is die ideale plek om te rus. Sal beslis weer hier gaan bly.
Baie dankie vir jou goeie terugvoering, sien uit daarna om julle weer by ons te sien.
Dorette D - Apr 2016
Ongelooflike wegbreek van alles.
Van die intrapslag in ons eenheid (Tak 1 wat ons groot giggels gegee het) met verwelkomingsdrankies tot die laaste oggend toe ons eenheid soos 'n oorlogskip gelyk het en Adrie kom môre sê het, was alles net ongelooflik en uitsonderlik anders en die detail was ongelooflik. Die braai-area is toegerus met alles wat mens kan aan dink en NOG meer. Die uitsig was asemrowend vanaf ons eenheid. Goedjies wat wel so bietjie gepla het was die warm water wat aan die min kant was, een van ons twee het altyd koud gestort die oggend en aand. Die hoofhek is ook ...
Van die intrapslag in ons eenheid (Tak 1 wat ons groot giggels gegee het) met verwelkomingsdrankies tot die laaste oggend toe ons eenheid soos 'n oorlogskip gelyk het en Adrie kom môre sê het, was alles net ongelooflik en uitsonderlik anders en die detail was ongelooflik. Die braai-area is toegerus met alles wat mens kan aan dink en NOG meer. Die uitsig was asemrowend vanaf ons eenheid. Goedjies wat wel so bietjie gepla het was die warm water wat aan die min kant was, een van ons twee het altyd koud gestort die oggend en aand. Die hoofhek is ook nie 24 uur beman nie en ons wou vroeg uit om te gaan fietsry en moes 'n rukkie wag vir die hekwag om die hek te kom oopsluit (dit was wel na die tyd wat die hek moes oopmaak volgens die hektye). Laaste dingetjie en dis maar net 'n voorstel, 'n ou intieme lampie en of kersliggie op die patio sal alles perfek afgerond het. Andersins as iemand 'n wegbreek wil hê weg van alles en nie te ver wil ry nie en in wonderlike luuksheid by wonderlike, vriendelike mense is hierdie die plek vir jou.
Baie dankie vir jou terugvoering.
Ons sal beslis aandag gee aan die water situasie, Ons is besig om oor te skakel na 'n outomatiese hek toe, so volgende keer as julle kom kuier sal dit beter wees :)
Ons sal jou voorstelle definitief oorweeg baie dankie vir die positiewe opmerkings.
Mooi bly en sien gou weer.
Hannetjie H - Jan 2016
Ons sal verseker weer terugkeer daarheen! Baie baie dankie, ons het baie lekker gebly!
Baie dankie vir die goeie goue sterre! Ons sien julle gou weer.
Francois V - Oct 2015
Baie netjies met uitstekende diens!
Uitstekende diens! Sal dit vir enige iemand aanbeveel. Waarde vir geld met 'n baie mooi omgewing.
Baie dankie vir die goeie terugvoering.
Marlet C - Oct 2015
Vir 'n wegbreek uit die stad is dit ideaal. Die plek is skoon en netjies, personeel is baie vriendelik en behulpsaam. Al wat kort is 'n swembad by die boshut.
Jerry H - Oct 2015
Ons was aangenaam verras met alles daar.
Die kampplek en diens was regtig uitstaande.
Fred M - Aug 2015
Skoon, netjies, vriendelik, baie goed toegerus in 'n heerlike bosveld-omgewing.
Veronica B - Jul 2015
Very good equiped and lovely view. Felt like my home away from home.
Labuschagne W - Jun 2015
Perfek geleë vir die besigheid wat ons moes doen.
Dit was die eenheid wat die beste toegerus was met kombuisware wat ek nog gesien het. Beste stort ooit!
Danie W - Apr 2015
Perfekte naweek wegbreekopsie.
Ons het die Paasnaweek as gesin terdeë geniet by Doorndraai. Ek sal dit enige tyd aanbeveel aan enigiemand wat wil wegbreek uit die stad en sal julle verseker weer besoek.
Juanique L - Feb 2015
Wat 'n pragtig, netjies, gerieflik, gemaklik en huislike plekkie.
'n Heerlike romantiese wegbreek. Baie privaatheid met die pragtigste uitsig waar jou siel gevoed word deur die bos, natuur en die sterreprag in die aand. Voel of ons op 'n week se vakansie was.
Rene B - Jan 2015
Tentkamp met privaat ablusie en kombuis.
Baie netjiese, skoon ablusie en kombuis wat elke dag skoongemaak word. Kinders het lekker gespeel en daar is genoeg spasie vir almal met die lekker groot staanplekke.
Anel D - Jan 2015
Verblyf het alle verwagtinge oortref.
Sal enige iemand aanraai om die plaas te besoek. Enigste "concern" is dat die 4x4-roete nie duidelik aangedui word nie en dit maklik verwar kan word met die gewone roetes totdat dit te laat is ... voëllewe is besonders.
Nico J - Dec 2014
Sien julle definitief weer!
Hennie T - Nov 2014
Ons het die verblyf baie geniet.
Die 10 slaapplek-eenheid is wonderlik en die stoep met 'n uitsig oor die bosveld. Ek sal een voorstel waag en dit is dat gaste gewaarsku word van die swak toestand van die grondpad buite Rooiberg. Dit is slegs 6 km, maar in die nag was dit nogal 'n onaangename verrassing vir my.
Izette F - Oct 2014
Luuks en netjies!
Johan V - Aug 2014
Baie ontspanne, rustig en in 'n stil omgewing.
Dit is 'n baie goeie opset. Dit is lekker stil, alles is op plek en in 'n werkende toestand. Skoon en netjies met alles wat nodig is om lekker te ontspan en weg te kom van die stad se gejaag. Sal weer daar kuier!
Hester V - Aug 2014
Ons kon rus sonder beslommernisse.
Ons het vier privaatkamers met badkamers benodig en was aangenaam verras met die fyn beplanning van die lodge. Twee yskaste was perfek, en die eetgerei en die kombuis was 'n plesier. Die stoep met die kantseile en die kaggel in die leefarea het die winderigheid gefnuik! Dankie vir 'n heerlike kuier!
Ansie H - Mar 2014
Baie lekker, net jammer daar was nie warm water nie.
Francois D - Feb 2014
Dit was baie netjies en skoon ... sal verseker weer soontoe gaan!
Rina C - Sep 2013
Stil, hemelse omgewing met net die geluide van wilde diere!
Dit was 'n heerlike stil plek met net naggeluide in die nag. Onvergeetlik en aanbeveelbaar vir 'n wegbreek van die woelige stadslewe af. Die plekkie is skoon, en het vars beddegoed en breekware wat pas! Om als te kroon was daar geen papierwerk en depositos vir breekware! Dankie vir die vertroue!
Aldo R - Sep 2013
Lekker bekostigbare wegbreek in 'n mooi deel van die bosveld.
Ons het die verblyf daar geniet. Die plekkie was goed ingerig gewees, en ons het die veld en stilte baie waardeer. Ons sal weer soontoe wil gaan.
Heidi V - Sep 2013
It was a nice surprise when we arrived and saw the accommodation.
Gaste wat na Doorndraai Lodge gekyk het, het ook belangstelling getoon in die volgende lekke plekke:
Vanaf R445 per nag (plek vir 4)
Inkloktyd 13:00 to 20:00
Tussen Bela-bela En Thabazimbi, 6 Km Vanaf Rooiberg, 0500, Limpopo